

Saturs

[1. Ievads 3](#_Toc423680424)

[2. Fonda finanšu stāvoklis 2014. gada 31. decembrī 4](#_Toc423680425)

[2.1. Fonda finanšu plūsmas 4](#_Toc423680426)

[2.2. Nozīmīgi darījumi 5](#_Toc423680427)

[2.3. Nozīmīgi darījumi, kas veikti pēc ziņojuma datuma 6](#_Toc423680428)

[2.4. Pārskatu sagatavošana 6](#_Toc423680429)

[2.4.1. Pārskata sagatavošanas pamats 6](#_Toc423680430)

[2.4.2. Fonda finanšu pārskats pirms konsolidācijas 2014. gada 31. decembrī 6](#_Toc423680431)

[3. Iemaksas Fondā vai izmaksas no tā 8](#_Toc423680432)

[3.1. Juridiskais pamats iemaksām Fondā no vispārējā budžeta 8](#_Toc423680433)

[3.2. Maksājumi vispārējā budžetā vai no vispārējā budžeta finanšu gada laikā 9](#_Toc423680434)

[3.2.1. Fonda finansējums 9](#_Toc423680435)

[3.2.2. Fonda likvīdo aktīvu ieguldījumu procenti 9](#_Toc423680436)

[3.2.3. Ieņēmumi no finanšu operācijām 10](#_Toc423680437)

[3.2.4. Ieņēmumi un izdevumi saimniecisko darbību rezultātā 11](#_Toc423680438)

[4. Fonda saistības 11](#_Toc423680439)

[4.1. Neizpildīto saistību maksājumi 11](#_Toc423680440)

[4.2. Atlīdzība EIB 11](#_Toc423680441)

1. Ievads

Ar Padomes 2009. gada 25. maija Regulu (EK, Euratom) Nr. 480/2009[[1]](#footnote-1) (kodificēta versija) („Regula”) izveidoja Garantiju fondu ārējai darbībai („Fonds”), kura resursus izmanto, lai atmaksātu aizdevumus Savienības kreditoriem, ja Eiropas Savienības piešķirtā vai garantētā aizdevuma saņēmējs nepilda saistības. Atbilstīgi Regulas 7. pantam Komisija Fonda finanšu pārvaldību uzticēja Eiropas Investīciju bankai (EIB) saskaņā ar Komisijas un EIB 1994. gada 23. novembrī Briselē un 1994. gada 25. novembrī Luksemburgā parakstīto nolīgumu („Nolīgums”), kas vēlāk tika grozīts 1996. gada 17./23. septembrī, 2002. gada 8. maijā, 2008. gada 25. februārī, 2010. gada 20. oktobrī un 2010. gada 9. novembrī.

Regulas 8. pantā paredzēts, ka Komisijai jānosūta Eiropas Parlamentam, Padomei un Revīzijas palātai ziņojums par Fonda stāvokli un tā pārvaldību par katru finanšu gadu ne vēlāk kā līdz nākamā gada 31. maijam.

Šajā ziņojumā un Komisijas dienestu darba dokumentā (*SWD*) sniegta šī informācija. Tā pamatojas uz datiem, kas saskaņā ar nolīgumu saņemti no EIB.

2. Fonda finanšu stāvoklis 2014. gada 31. decembrī

Fonda finanšu stāvoklis ir visu finanšu plūsmu kopums kopš Fonda dibināšanas 1994. gadā.

2.1. Fonda finanšu plūsmas

Fonda kopējie līdzekļi bija EUR 2 137 753 047,57 (skatīt *SWD* pielikumu: Garantiju fonda finanšu pārskati 2014. gada 31. decembrī, ko sniedza EIB). Šī summa ietver visas turpmāk minētās finanšu plūsmas kopš Fonda dibināšanas.

|  |  |  |  |
| --- | --- | --- | --- |
| **Garantiju fonds** | **Summa 31.12.2014.** | **Summa 31.12.2013.** | **Izmaiņas** |
| Budžeta iemaksas Fondā | 3 743 236 312,00 | 3 598 826 794,00 | 144 409 518,00 |
| Kārtējā gada neto rezultāti | 908 051 618,54 | 878 284 248,11 | 29 767 370,43 |
| Fonda veikto maksājumu piedziņa par nepildītajām saistībām | 578 854 353,78 | 578 854 353,78 | - |
| Citi kreditoru parādi (tostarp par garantijām, kas vēl nav apmaksātas, un EIB pārvaldības maksas) | 23 084 839,03 | 23 066 612,47 | 18 226,56 |
| Saistībā ar novēlotu piedziņu saņemtās maksas (2002. gadā) | 5 090 662,91 | 5 090 662,91 | - |
| Garantiju izmaksas (tostarp par garantijām, kas vēl nav apmaksātas) | -644 939 881,42 | -584 704 389,46 | -60 235 491,96 |
| Kārtējās atmaksas budžetā (tostarp ārkārtas atmaksa budžetā saistībā ar jauno dalībvalstu pievienošanos ES) | -2 531 726 712,72 | -2 531 726 712,72 | - |
| Korekcija portfeļa vērtībā saskaņā ar SFPS | 56 101 855,45 | 36 665 073,82 | 19 436 781,63 |
| **Fonda uzskaites vērtība** | **2 137 753 047,57** | **2 004 356 642,91** | **133 396 404,66** |

2014. gadā Fonda uzskaites vērtība ir pieaugusi par aptuveni 133 miljoniem euro. Šo faktu var izskaidrot šādi.

Pieaugums

* Ieguldījums no budžeta (finansējuma summa) 144,4 miljonu euro apmērā, lai sasniegtu paredzēto Fonda apjomu – 9 %
* Tīrie ieņēmumi no finanšu operācijām bija 30 miljoni euro
* Portfeļa vērtējuma palielinājums par 19 miljoniem euro sakarā ar tā vērtības tirgus korekciju

Samazinājums

* Fonda intervence Sīrijas neizpildīto maksājumu segšanai par kopējo summu 60 miljoni euro, no kuriem 22 miljoni euro vēl bija jāsedz uz 2014. gada 31. decembri (citi kreditoru parādi).

2.2. Nozīmīgi darījumi

1. Kopš 2011. gada novembra EIB ir parādi par Sīrijas valsts aizdevumiem. Tā rezultātā un saskaņā ar garantiju nolīgumu, kas noslēgts starp ES un EIB, EIB līdz 2014. gada 31. decembrim ir 21 reizi vērsusies ES Garantiju fondā par kopējo summu 165 miljoni euro (skatīt 4.1. punktu „Neizpildīto saistību maksājumi”).
2. 2014. gada februārī budžeta ieguldījums Fondā tika aprēķināts saskaņā ar Regulas 3. un 5. pantu.

Regulas 3. pantā[[2]](#footnote-2) ir noteikts, ka paredzētais Fonda apjoms ir 9 % no neatmaksātā kapitāla saistību (kas izriet no katras operācijas) kopsummas, kurai pieskaitīti visi nesamaksātie procentu parādi.

Regulas 5. pantā ir noteikts, ka summa, kas n+1 finanšu gadā jāpārskaita Fondam no budžeta, ir aprēķināta, pamatojoties uz starpību starp paredzēto apjomu un Fonda aktīvu neto vērtību n–1 gada beigās, kuru aprēķina n gada sākumā.

Lai pielāgotu Fonda apjomu, proti, 9 % no neatmaksātā kapitāla saistību kopsummas, 2015. gada budžetā kā Fonda finansējums tika ierakstīti 144,4 miljoni euro. 2013. gada 31. decembrī paredzētais Fonda apjoms bija 2124,8 miljoni euro, kas atbilst 9 % no neatmaksāto, garantēto operāciju kopsummas (23 609 miljoni euro). Starpība starp paredzēto apjomu un Fonda neto aktīvu apjomu (2013. gada 31. decembrī – 1980,4 miljoni euro) bija 144,4 miljoni euro.

Šo summu, kas tika pieprasīta Fonda 2015. gada finansējumam, Padome un Eiropas Parlaments apstiprināja 2014. gada novembrī, apstiprinot 2015. gada budžetu. Vēlāk šī summa tika atzīta par summu, kas Fondam ir jāsaņem no budžeta.

1. 2014. gada februārī no budžeta Fondam iemaksātā summa 58,43 miljoni euro atbilst 2014. gada finansējuma summai (sīkāku informāciju skatīt 3.2.1. punktā „Fonda finansējums”).

2.3. Nozīmīgi darījumi, kas veikti pēc ziņojuma datuma

2015. gada februārī no budžeta Fondam iemaksātā summa 144,4 miljoni euro atbilst 2015. gada finansējuma summai.

2.4. Pārskatu sagatavošana

2.4.1. Pārskata sagatavošanas pamats

Fonda finanšu pārskati (kā arī finanšu pārskati pirms konsolidācijas) tika sagatavoti saskaņā ar grāmatvedības noteikumiem, kurus pieņēmis Eiropas Komisijas galvenais grāmatvedis, un it īpaši ar „11. grāmatvedības noteikumu – Finanšu instrumenti”, kā paskaidrots *SWD*.

2.4.2. Fonda finanšu pārskats pirms konsolidācijas 2014. gada 31. decembrī

Fonda „pirms konsolidācijas” finanšu pārskati ir sagatavoti tāpēc, lai tajos iekļautu tās grāmatvedības darbības, kas netika iekļautas Fonda finanšu pārskatos, kurus sagatavoja EIB (skatīt *SWD*), kas nozīmē, ka Fonda kopējā aktīvu vērtība, kura norādīta EIB sagatavotajos finanšu pārskatos (EUR 2 137 753 047,57), atšķiras no Fonda kopējās aktīvu vērtības, kas iekļauta „pirms konsolidācijas” finanšu pārskatos (EUR 2 016 490 714,57). Visi nokavētie maksājumi un uzkrātie procenti par novēlotajiem maksājumiem, kā arī citi grāmatvedības uzkrājumi[[3]](#footnote-3) tiek iekļauti „pirms konsolidācijas” finanšu pārskatos līdz brīdim, kamēr pilnībā nav atmaksātas Fondam pienākošās summas. Tādā veidā finanšu gada beigās būs pieejams pilns Fonda finanšu pārskatu komplekts, kas jāiekļauj ES konsolidētajos finanšu pārskatos. Apgrozāmie aktīvi, kas norādīti „pirms konsolidācijas” finanšu pārskatos, ietver pagaidu parādu EIB EUR 22 086 899 apmērā par nesamaksātajiem garantiju pieprasījumiem un saistītās summas, ja EIB ir kreditors Sīrijai, līdz pieprasījums ir samaksāts. Īstermiņa saistības ir parāds EIB EUR 22 846 081 apmērā par nesamaksātajiem garantiju pieprasījumiem un saistītās summas.

Garantiju fonds. Bilance pirms konsolidācijas

„Pirms konsolidācijas” bilance tiek sagatavota ar mērķi to iekļaut ES konsolidētajos finanšu pārskatos. Paskaidrojumi par galvenajiem posteņiem ir sniegti bilances piezīmēs.

Bilance – aktīvi

|  |  |  |
| --- | --- | --- |
|  | 2014. gada 31. decembris | 2013. gada 31. decembris |
| ILGTERMIŅA AKTĪVI | 1 499 128 901 | 1 432 206 953 |
| Pārdošanai pieejamie finanšu aktīvi | 1 499 128 901 | 1 432 206 953 |
| APGROZĀMIE AKTĪVI | 517 361 813 | 621 219 474 |
| Pārdošanai pieejamie finanšu aktīvi | 346 281 423 | 361 614 283 |
| Debitoru parādi | 23 147 185 | 107 502 078 |
| Nauda un tās ekvivalenti | 147 933 205 | 152 103 112 |
| KOPĀ AKTĪVI | 2 016 490 714 | 2 053 426 427 |

Bilance – saistības

|  |  |  |
| --- | --- | --- |
|  | 2014. gada 31. decembris | 2013. gada 31. decembris |
| IEGULDĪTĀJU LĪDZEKĻI | 1 991 699 974 | 2 029 113 846 |
| Eiropas Komisijas iemaksa | 1 067 100 081 | 1 008 667 787 |
| Patiesās vērtības rezerve | 56 101 855 | 36 665 074 |
| Nesadalītā peļņa | 868 498 038 | 983 780 985 |
| ILGTERMIŅA SAISTĪBAS | - | - |
|  |  |  |
| ĪSTERMIŅA SAISTĪBAS | 24 790 740 | 24 312 581 |
| Kreditoru parādi | 24 790 740 | 24 312 581 |
| KOPĀ IEGULDĪTĀJU LĪDZEKĻI + SAISTĪBAS | 2 016 490 714 | 2 053 426 427 |

Bilances piezīmes

* „Īstermiņa debitoru parādi” ietver aizdevumu summas, kuras ir pieprasītas, bet vēl nav samaksātas (maksājums laikposmā no 2015. gada janvāra līdz martam), un saistītās summas.
* Starpība starp „nesadalīto peļņu” pašu kapitālā un Fonda finansiālo stāvokli, kas izklāstīts darba dokumentā, skaidrojama ar secīgām garantiju un soda naudas atmaksām Fondam.
* „Īstermiņa kreditoru parādi” ir nesamaksāto garantiju pieprasījumi bilances sastādīšanas datumā, saistītās summas, uzkrātās piedzīšanas maksas, kas jāiemaksā EIB, EIB pārvaldības komisijas maksas un revīzijas maksas.

Garantiju fonds. Pārskats par saimnieciskās darbības rezultātu pirms konsolidācijas.

Tāpat kā bilances gadījumā „pirms konsolidācijas” pārskats par saimnieciskajiem rezultātiem tiek sagatavots ar mērķi to iekļaut ES konsolidētajos finanšu pārskatos.

|  |  |  |
| --- | --- | --- |
|  | 2014. g. | 2013. g. |
| Ieņēmumi no saimnieciskās darbības | 263 355 | - |
| Saimnieciskās darbības izdevumi | (1 516 968) | (1 671 934) |
| SAIMNIECISKĀS DARBĪBAS REZULTĀTS | (1 253 614) | (1 671 934) |
| Finanšu ienākumi | 35 209 330 | 35 234 728 |
| Finanšu izmaksas | (149 238 663) | - |
| FINANŠU REZULTĀTS | (114 029 333) | 35 234 728 |
|  |  |  |
| GADA SAIMNIECISKAIS REZULTĀTS | (115 282 947) | 35 562 793 |

Piezīmes par pārskatu par saimnieciskās darbības rezultātu:

* „Finanšu izmaksas” ir vērtības samazināšanās zaudējumi par pārņemtiem aizdevumiem saistībā ar neveiktajiem maksājumiem (skatīt 4.1. iedaļu).

3. Iemaksas Fondā vai izmaksas no tā

Šajā iedaļā ir sniegti paskaidrojumi par finanšu plūsmām uz Fondu vai no Fonda.

3.1. Juridiskais pamats iemaksām Fondā no vispārējā budžeta

Ar Padomes Regulu 480/2009, ar ko izveido Garantiju fondu, nodrošina budžeta līdzekļu izmantošanas lietderību, līdzekļu piešķiršanā Fondam pamatojoties uz garantēto aizdevumu neatmaksātām summām. Pieaug neatmaksāto saistību summa, tāpēc palielināsies arī ES budžeta iemaksa, kas vajadzīga, lai uzturētu paredzēto Fonda apjomu.

Paredzētais apjoms ir noteikts 9 % apmērā no aizdevumiem un garantētiem neatmaksātiem aizdevumiem, ieskaitot visas operācijas (EIB, makrofinansiālā atbalsta (MFA) un *Euratom* aizdevumus), kuras tiek apmaksātas ārpus ES. Atkarībā no tā, kāda ir starpība starp paredzēto apjomu un Fonda aktīvu neto vērtību, Fonds vai nu tiks finansēts no budžeta pozīcijas 01.03.06 „Garantiju fonda finansējums”, vai arī no Fonda tiks pārskaitīts pārpalikums budžetā.

3.2. Maksājumi vispārējā budžetā vai no vispārējā budžeta finanšu gada laikā

3.2.1. Fonda finansējums

Ņemot vērā garantēto aizdevumu neatmaksāto summu 23 099 miljoni euro 2012. gada 31. decembrī, summu 58,43 miljonu euro apmērā norādīja budžeta pozīcijā 01.03.06 „Garantiju fonda finansējums” izdevumu pārskatā Eiropas Savienības 2014. gada vispārējā budžetā. Šo summu kā vienu darījumu samaksāja Fondam no budžeta 2014. gada februārī.

3.2.2. Fonda likvīdo aktīvu ieguldījumu procenti

Ieguldījumu politika

Fonda likvīdos aktīvus iegulda saskaņā ar pārvaldības principiem, kas noteikti Nolīguma pielikumā, kurā izdarīti grozījumi[[4]](#footnote-4). Tādēļ 20 % no Fonda ir paredzēti īstermiņa ieguldījumiem (līdz vienam gadam). Šie ieguldījumi ietver vērtspapīrus ar mainīgo likmi neatkarīgi no to atmaksāšanas termiņa un vērtspapīrus ar noteikto likmi ar atlikušo atmaksāšanas termiņu ne ilgāk par vienu gadu neatkarīgi no to sākotnējā atmaksāšanas termiņa. Lai saglabātu līdzsvaru starp dažādiem instrumentiem, ar kuriem nodrošina vajadzīgo likviditāti, vismaz 100 miljoni euro tiek saglabāti naudas tirgus instrumentos, jo īpaši banku noguldījumos.

To banku sarakstu, kurām atļauts pieņemt noguldījumus, ierosina EIB, un Komisija to apstiprina. Saraksts tiek regulāri pārskatīts, ņemot vērā izmaiņas banku reitingos. Visām bankām ir piešķirts vismaz P1 reitings attiecībā uz īstermiņa ieguldījumiem *Moody's* reitingu sistēmā vai to attiecīgie ekvivalenti *Standard & Poor's* vai *Fitch* reitingu sistēmās. Uz ieguldījumiem, kas izdarīti šajās bankās, attiecas noteikumi, kuri nodrošina konkurētspējīgus ieņēmumus un novērš riska koncentrēšanos.

Līdz 80 % no Fonda līdzekļiem var izvietot obligāciju portfelī ar atlikušo apmaksas termiņu ne vairāk kā 10 gadi un 6 mēneši pēc maksājuma datuma. Vidējais visu Fonda aktīvu izvietošanas termiņš nedrīkst pārsniegt 5 gadus. Ieguldot obligācijās, būtu jāievēro daži konkrēti kritēriji, piemēram, likviditāte, kredītreitingi, darījuma partneru atbilstība un koncentrācijas ierobežojumi. Lai nodrošinātu labu riska diversifikāciju, kopējais ieguldījumu apjoms obligācijās uz vienu emitentu nedrīkst pārsniegt 10 % no portfeļa kopējās nominālās summas.

Darbības rādītāji

Fonda absolūtais ienesīgums 2014. gadā bija +2,55 %, tādējādi tā ienesīgums pārsniedza Fonda bāzes indeksu par 0,19 %. Fonda bāzes indekss ir kopums, kas sastāv galvenokārt no *iBoxx* indeksiem (jo īpaši EUR eurozonas valstu un EUR nodrošinātiem segtiem indeksiem) un *Euribid* – īstermiņa riska darījumiem.

2014. gada laikā tika pazeminātas sākotnējās prognozes par izaugsmi un inflāciju, jo īpaši attiecībā uz eurozonu. Vienlaikus ECB atbalstošās monetārās politikas pasākumu un paziņojumu mērķis bija atkal tuvināt inflācijas prognozes ECB mērķim, proti, inflācijas līmenim, kas ir nedaudz zemāks par 2 procentu punktiem. Šādos apstākļos euro etalonlikmes samazinājās un kļuva negatīvas līdz aptuveni 5 gadu atmaksāšanas termiņa punktam. Fonda ieguldījumu darbības rādītājus 2014. gadā sekmēja ienesīguma samazinājums un atbilstošais portfelī turēto fiksēta ienākuma vērtspapīru vērtības pieaugums (sīkāku informāciju skatīt *SWD* 2.4.2. iedaļā „Darbības rādītāji”).

3.2.3. Ieņēmumi no finanšu operācijām

2014. gadā procentu ienākumi no naudas un naudas ekvivalentiem, vērtspapīriem, kā arī uzkrātie ienākumi no pārņemtiem aizdevumiem kopsummā bija EUR 35 209 330, kas sadalās šādi:

|  |  |  |
| --- | --- | --- |
| **Apraksts** | **2014. g.** | **2013. g.** |
| **Procentu ienākumi par naudu un naudas ekvivalentiem** | **267 136,21** | **208 412,77** |
| Par īstermiņa noguldījumiem saņemtie procenti | 266 031,63 | 205 694,91 |
| Par īstermiņa noguldījumiem uzkrātie procenti (izmaiņas) | -2802,56 | -10 794,39 |
| Procenti no banku norēķinu kontiem | 3907,14 | 13 512,25 |
| **Procentu ienākumi par aktīviem, kas pieejami pārdošanai** | **29 274 967,00** | **31 299 159,53** |
| Saņemtie procenti – portfelī turētie un pārdošanai pieejamie vērtspapīri | 32 894 240,86 | 36 599 210,68 |
| Pārmaiņas uzkrātajos procentos – portfelī turētie un pārdošanai pieejamie vērtspapīri | -2 303 550,35 | -2 642 922,24 |
| Prēmija/atlaide | -1 315 723,51 | -2 657 128,91 |
| **Ienākumi no vērtspapīru aizdevumu darbībām** | **99 651,26** | **83 827,76** |
| **Īstenotā peļņa no finanšu aktīvu pārdošanas** | **1 162 566,88** | **1 364 029,81** |
| **Par pārņemtiem aizdevumiem uzkrātie procenti** | **4 405 009,00** | **2 279 297,84** |
| **Fonda likvīdo aktīvu finanšu ieguldījumu procenti** | **35 209 330,35** | **35 234 727,71** |

3.2.4. Ieņēmumi un izdevumi saimniecisko darbību rezultātā

Saimniecisko darbību rezultāts bija EUR -1 253 614, kas ietver EIB pārvaldības maksas EUR 844 873 apmērā, citus darbības izdevumus EUR 170 678 apmērā, ārējās revīzijas maksas EUR 39 500 apmērā, nerealizēto peļņu EUR 263 355 apmērā no valūtas maiņas saistībā ar pārņemtajiem aizdevumiem un uzkrātās piedziņas maksas EUR 461 918 apmērā, kuras maksājamas EIB.

4. Fonda saistības

Fonda saistības atbilst visām Fonda uzkrātajām finanšu saistībām.

4.1. Neizpildīto saistību maksājumi

* Pieprasījumi Garantiju fondam saistībā ar neizpildītajiem maksājumiem

Pēc situācijas pasliktināšanās Sīrijā Ārlietu padome, Eiropas Parlaments un Padome 2011. gadā ir pieņēmuši dažus lēmumus par šo valsti. Konkrēti, tie aizliedza EIB veikt izmaksas, pamatojoties uz spēkā esošajiem aizdevuma līgumiem, kā arī pārtrauca EIB tehniskās palīdzības līgumus valdības projektiem Sīrijā. Šis lēmums pēc tam tika konsolidēts Padomes 2011. gada 1. decembra Lēmumā 2011/782/KĀDP un Padomes 2012. gada 18. janvāra Regulā (ES) Nr. 36/2012.

Rezultātā kopš 2011. gada maija EIB nav īstenojusi jaunus finansēšanas darījumus, un visi maksājumi un tehniskās palīdzības pakalpojumi Sīrijas Arābu Republikai ir pārtraukti kopš 2011. gada novembra līdz turpmākam paziņojumam.

Lai gan pēdējos gados Sīrija pilnībā un laikus apkalpojusi savus bankas aizdevumus, kopš 2011. gada novembra EIB ir parādi par aizdevumiem Sīrijas valstij. Tā rezultātā un saskaņā ar garantiju nolīgumu, kas noslēgts starp ES un EIB, EIB līdz 2014. gada 31. decembrim ir 21 reizi vērsusies ES Garantiju fondā par kopējo summu 165 miljoni euro. Maksājumi par pēdējiem 3 pieprasījumiem (22 miljoni euro) ir jāveic 2015. gada pirmajā ceturksnī.

* Notikumi pēc ziņojuma datuma

Līdz 2015. gada februārim tika saņemts vēl viens pieprasījums par Sīrijā neizpildītiem maksājumiem par kopējo summu 7,9 miljoni euro.

4.2. Atlīdzība EIB

EIB atlīdzību veido pārvaldības maksas un piedziņas maksas. Ar pārvaldības maksām sedz Fonda pārvaldības izdevumus. Ar piedziņas maksām sedz EIB piedziņas izmaksas saistībā ar prasījumiem pēc saistību neizpildes, uz ko attiecas ES garantija EIB finansēšanas darījumiem ārpus Savienības.

Pārvaldības maksas

Nolīguma 2002. gada 26. aprīlī un 8. maijā parakstītajā Otrajā papildu nolīgumā ir noteikts, ka atlīdzību Bankai aprēķina, katrai Fonda aktīvu daļai piemērojot attiecīgās degresīvās gada maksu likmes. Šo atlīdzību aprēķina, pamatojoties uz Fonda gada vidējiem aktīviem.

Atlīdzība Bankai par 2014. gadu tika noteikta EUR 844 873 apmērā un uzrādīta saimnieciskā rezultāta pārskatā, kā arī iegrāmatota bilancē kā uzkrājumi (saistības).

Piedziņas maksas, kas jāiemaksā EIB, aprēķina, pamatojoties uz piedziņas nolīgumu, kuru 2014. gada jūlijā parakstīja Komisija un Banka. 2014. gada beigās uzkrātā piedziņas maksu summa bija EUR 1 060 285.

1. OV L 145, 10.6.2009., 10. lpp. [↑](#footnote-ref-1)
2. Ar Regulu ir noteikts, ka maksājumus, ko Fonds sedz attiecībā uz pievienošanās valstīm, arī pēc pievienošanās datuma garantē ES. Tomēr no minētā datuma šie maksājumi vairs neattiecas uz ES ārējām darbībām un tiek segti tieši no Eiropas Savienības vispārējā budžeta, nevis no Fonda budžeta. [↑](#footnote-ref-2)
3. Citi grāmatvedības uzkrājumi ietver valūtas kursa atšķirības un piedziņas maksas, kas maksājamas EIB. [↑](#footnote-ref-3)
4. Grozījumi izdarīti ar 1996. gada 17./23. septembra Papildu nolīgumu Nr. 1, 2002. gada 26. aprīļa / 8. maija Papildu nolīgumu Nr. 2, 2008. gada 25. februāra Papildu nolīgumu Nr. 3 un 2010. gada 9. novembra Papildu nolīgumu Nr. 4. [↑](#footnote-ref-4)